Diari Oficial de la Generalitat Valenciana


Sumari del DOGV 8951, del 13-11-2020 (2020/9592)

RESOLUCIÓ de 12 de novembre de 2020, de la Direcció General de Formació Professional i Ensenyaments de Règim Especial, per la qual es concedeixen subvencions destinades a escoles de Música i escoles de Música i Dansa dependents de corporacions locals o d'entitats privades sense ànim de lucre de la Comunitat Valenciana per a l'exercici 2020.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8951

Data del DOGV
:   13-11-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/9592


Data del document
:   12-11-2020

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 12 de novembre de 2020, de la Direcció General de Formació Professional i Ensenyaments de Règim Especial, per la qual es concedeixen subvencions destinades a escoles de Música i escoles de Música i Dansa dependents de corporacions locals o d'entitats privades sense ànim de lucre de la Comunitat Valenciana per a l'exercici 2020. [2020/9592]  
Per l'Ordre 42/2016, de 3 d'agost, del conseller d'Educació, Investigació, Cultura i Esport, modificada per l'Ordre 32/2017, de 24 de juliol, del conseller d'Educació, Investigació, Cultura i Esport, s'aproven les bases reguladores de les subvencions a centres d'ensenyament no reglat de música i de dansa dependents de corporacions locals o d'entitats privades sense ànim de lucre de la Comunitat Valenciana.  
  
Mitjançant la Resolució de 20 de maig de 2020, de la Direcció General de Formació Professional i Ensenyaments de Règim Especial, per la qual es convoquen les subvencions destinades a escoles de música i escoles de música i dansa dependents de corporacions locals o d'entitats privades sense ànim de lucre de la Comunitat Valenciana per a l'exercici 2020.   
Vistes les sol·licituds presentades, després de ser estudiades i valorades, i objecte de requeriment en el cas de ser oportú, i vista la proposta de concessió de subvencions que eleva la comissió de valoració i selecció, constituïda i reunida el dia 20 d'octubre de 2020 a aquest efecte.  
  
De conformitat amb els criteris de valoració i la quantia individualitzada que es pot atorgar a cada entitat sol·licitant, segons el que disposa l'article 6 de l'esmentada ordre, i l'apartat cinqué de la Resolució de 20 de maig de 2020, de la Direcció General de Formació Professional i Ensenyaments de Règim Especial, de convocatòria.   
D'acord amb les competències atribuïdes en l'article 5, i també en la disposició final primera de l'Ordre 42/2016, de 3 d'agost, resolc:  
  
  
Primer   
1. Aprovar la concessió de subvenció, per a l'exercici 2020, a les escoles de música i escoles de música i dansa dependents de corporacions locals o d'entitats privades sense ànim de lucre de la Comunitat Valenciana que figuren en l'annex I, per un import total d'11.217.896,28 € (onze milions dos-cents setanta-set mil huit-cents huitanta-quatre euros amb vint-i-huit cèntims), a càrrec de la línia de subvenció S1576, ?Ajudes a escoles de música i escoles de música i dansa?, inclosa en el programa 422.40, en el capítol IV de l'actual Llei de pressupostos de la Generalitat per a l'exercici 2020.  
2. Excloure i denegar la concessió de subvenció per a l'exercici 2020 a les entitats que figuren en l'annex II d'aquesta resolució, pels motius especificats en cada cas.  
  
Segon  
1. El termini per a presentar la justificació de la subvenció serà de 10 dies hàbils a comptar des de l'endemà de la publicació de la resolució de concessió en el Diari Oficial de la Generalitat Valenciana. L'incompliment de l'esmentat termini determinarà la pèrdua de la subvenció concedida i, si és el cas, el reintegrament de les quantitats indegudament percebudes.  
2. El procediment de justificació de la subvenció concedida es realitzarà de conformitat amb l'article 9 de l'Ordre 42/2016, de 3 d'agost, del conseller d'Educació, Investigació, Cultura i Esport, modificat per l'Ordre 31/2017, de 24 de juliol, per la qual s'aproven les bases reguladores de les subvencions a centres d'ensenyament no reglat de música i de dansa dependents de corporacions locals o d'entitats privades sense ànim de lucre de la Comunitat Valenciana.   
3. La documentació justificativa haurà de contindre:  
a) La vida laboral del codi compte de cotització de l'entitat titular del període en el qual el professorat ha estat contractat.  
b) La Liquidació de Cotitzacions i Relació Nominal de Treballadors, antics TC1 i TC2 (de setembre a agost).  
c) Memòria anual del curs escolar 2019-2020 que continga els apartats següents: programes d'aprenentatge oferits, dades de matrícula (altes i baixes sobrevingudes al llarg del curs), distribució de grups, horaris, calendari escolar, resultats acadèmics i valoració d'aquests, activitats culturals i formatives realitzades, valoració del curs i pla de millora, organització de l'ensenyament, acció docent, recursos humans i materials, processos d'ensenyament, programa formatiu, vinculació en l'entorn.  
No s'haurà d'aportar el document justificatiu de la relació nominal del personal docent on apareix el desglossament de despeses i ingressos reals, atés que ja es va aportar en el mes de juliol de 2020 com a part de la documentació requerida en la convocatòria com a annex VII.  
  
4. La justificació es realitzarà exclusivament per mitjans electrònics en la plataforma de tramitació de la GVA. Per a realitzar la tramitació electrònica la persona que sol·licita pot fer servir qualsevol dels certificats admesos per la seu electrònica de la Generalitat.   
A més, la tramitació electrònica es pot dur a terme mitjançant un representant autoritzat, identificat en el Sistema de Gestió de la Representació de l'Agència de Tecnologia i Certificació Electrònica de la Comunitat Valenciana.  
5. El punt d'accés a la tramitació electrònica és la seu electrònica de la Generalitat, accessible en el lloc web https://sede.gva.es. Aquest tràmit també estarà disponible en l'enllaç següent: http://www.gva.es/va/inicio/procedimientos'id\_proc=18454   
6. La documentació justificativa presentada per altres mitjans diferents dels previstos, determinarà la pèrdua de la subvenció concedida.  
  
  
Tercer  
D'acord amb el que estableix l'article 44.2.h de la Llei 10/2019, de 27 de desembre, de pressupostos de la Generalitat per a l'exercici 2020, les subvencions concedides d'aquesta convocatòria estan exceptuades del règim de pagament anticipat previst en l'article 171 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.   
  
Quart  
Atés que el termini de justificació d'aquesta convocatòria s'ha endarrerit per la situació de crisi sanitària derivada de la pandèmia por la Covid-19, es modifica el punt huité de la Resolució de 20 de maig de 2020, de la Direcció General de Formació Professional i Ensenyaments de Règim Especial amb la següent redacció:  
«Les subvencions concedides en virtut d'aquesta convocatòria estan exceptuades del règim de pagament anticipat previst en l'article 171 de la Llei 1/2015, de 6 de febrer, de la Generalitat, d'acord amb el que estableix l'article 44.2.h de la Llei 28/2018, de 28 de desembre, de pressupostos de la Generalitat per a l'exercici 2020. Per tant, el 100% de l'import concedit s'abonarà prèvia comprovació de la documentació justificativa presentada, en els termes establits en les bases reguladores de la subvenció i en aquesta convocatòria. Així mateix, i d'acord amb el que estableix l'esmentat article, els beneficiaris d'aquesta subvenció estan exempts de la prestació de garanties per pagament anticipat, si bé es podrà exigir la presentació d'un informe d'auditoria elaborat per un auditor o empresa auditora externa inscrita en el Registre Oficial d'Auditors de Comptes.»  
  
Cinqué  
La Conselleria d'Educació, Cultura i Esport queda facultada per a procedir a la minoració de l'import de la subvenció concedida i, si és el cas, a l'exigència de reintegraments per quantitats indegudament percebudes, tal com estableix l'article 7 de l'ordre de les bases reguladores.  
  
  
Sisé   
Les entitats beneficiàries estaran sotmeses a les actuacions de comprovació a efectuar per l'òrgan concedent, en els termes establits en l'article 10 de l'ordre de les bases reguladores.  
  
A més, assenyalar que entre les obligacions com a beneficiaris d'aquestes subvencions està el fet de donar a conéixer de manera inequívoca que es tracta d'una acció subvencionada per la Generalitat, a través de la Conselleria d'Educació, Cultura i Esport. A aquest efecte, hauran d'incorporar en tot el material gràfic que es derive de les activitats realitzades el logotip d'aquesta conselleria, disponible des del lloc web de la Presidència de la Generalitat Valenciana (http://www.presidencia.gva.es/estatico/identitat-gva/Área de descargas - Distintivos).   
  
Seté  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, contra la present resolució, que posa fi a la via administrativa, es podrà interposar recurs potestatiu de reposició davant del conseller d'Educació, Cultura i Esport en el termini d'un mes a comptar des de l'endemà de la notificació, o directament recurs contenciós administratiu davant del Tribunal Superior de Justícia de la Comunitat Valenciana en el termini de dos mesos a comptar des de l'endemà que es publique, o a partir de l'endemà que es notifique la resolució expressa del recurs de reposició o que aquest haja d'entendre's presumptament desestimat.   
  
Huité  
Aquesta resolució produirà efectes l'endemà de la publicació en el Diari Oficial de la Generalitat Valenciana.  
  
València, 12 de novembre de 2020.- El director general de Formació Professional i Ensenyaments de Règim Especial: Manuel Gomicia Giménez.